CELEX: 62009CN0359
Language: el
Date: 2009-09-07 00:00:00
Title: Υπόθεση C-359/09: Αίτηση για την έκδοση προδικαστικής αποφάσεως, την οποία υπέβαλε το Fővárosi Ítélőtábla (Ουγγαρία) στις 7 Σεπτεμβρίου 2009 — Donat Cornelius Ebert κατά Budapesti Ügyvédi Kamara

19.12.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 312/13
            
         Αίτηση για την έκδοση προδικαστικής αποφάσεως, την οποία υπέβαλε το Fővárosi Ítélőtábla (Ουγγαρία) στις 7 Σεπτεμβρίου 2009 — Donat Cornelius Ebert κατά Budapesti Ügyvédi Kamara
   (Υπόθεση C-359/09)
   2009/C 312/20
   Γλώσσα διαδικασίας: η ουγγρική
   
      Αιτούν δικαστήριο
   
   Fővárosi Ítélőtábla
   
      Διάδικοι στην υπόθεση της κύριας δίκης
   
   
      Εφεσείων: Donat Cornelius Ebert
   
      Εφεσίβλητος: Budapesti Ügyvédi Kamara (Δικηγορικός Σύλλογος Βουδαπέστης)
   
      Προδικαστικά ερωτήματα
   
   
               1)
            
            
               Έχουν οι οδηγίες 89/48/ΕΟΚ του Συμβουλίου (1) και 98/5/ΕΚ του Ευρωπαϊκού Κοινοβουλίου και του Συμβουλίου (2) την έννοια ότι ο εφεσείων, ο οποίος έχει γερμανική υπηκοότητα, πέτυχε στις εξετάσεις πρόσβασης στο δικηγορικό επάγγελμα στη Γερμανία, όπου είναι εγγεγραμμένος σε δικηγορικό σύλλογο, έχει όμως άδεια διαμονής και εργάζεται στην Ουγγαρία, δικαιούται να χρησιμοποιεί, στο πλαίσιο ένδικων και διοικητικών διαδικασιών, εκτός από τον γερμανικό τίτλο «Rechtsanwalt» (δικηγόρος) και τον ουγγρικό τίτλο «európai közösségi jogász» (κοινοτικός νομικός), και τον τίτλο «ügyvéd» (δικηγόρος), που χρησιμοποιείται επισήμως στο κράτος μέλος υποδοχής (Ουγγαρία), χωρίς να έχει εγγραφεί σε δικηγορικό σύλλογο στην Ουγγαρία ούτε να του έχει χορηγηθεί σχετική προς τούτο άδεια;
            
         
               2)
            
            
               Συμπληρώνει η οδηγία 98/5/ΕΚ την οδηγία 89/48/ΕΟΚ υπό την έννοια ότι η οδηγία 98/5/ΕΚ, σχετικά με την άσκηση του δικηγορικού επαγγέλματος, συνιστά lex specialis όσον αφορά τον τομέα της δικηγορίας, ενώ η οδηγία 89/48/ΕΟΚ περιορίζεται, γενικώς, στη ρύθμιση της αναγνώρισης των διπλωμάτων τριτοβάθμιας εκπαίδευσης;
            
         
      (1)  Οδηγία 89/48/ΕΟΚ του Συμβουλίου, της 21ης Δεκεμβρίου 1988, σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών (ΕΕ L 19, σ. 16).
   
      (2)  Οδηγία 98/5/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διευκόλυνση της μόνιμης άσκησης του δικηγορικού επαγγέλματος σε κράτος μέλος διάφορο εκείνου στο οποίο αποκτήθηκε ο επαγγελματικός τίτλος (ΕΕ L 77, σ. 36).